CELEX: 62019TN0031
Language: bg
Date: 2019-01-15 00:00:00
Title: Дело T-31/19: Жалба, подадена на 15 януари 2019 г. — AF/FRA

18.3.2019   
            
            
               BG
            
            
               Официален вестник на Европейския съюз
            
            
               C 103/50
            
         
      Жалба, подадена на 15 януари 2019 г. — AF/FRA
      (Дело T-31/19)
      (2019/C 103/65)
      Език на производството: английски
      
         Страни
      
      
         Жалбоподател: AF (представители: L. Levi и N. Flandin, адвокати)
      
         Ответник: Агенция на Европейския съюз за основните права (FRA)
      
         Искания
      
      Жалбоподателят иска от Общия съд:
      
                  —
               
               
                  да отмени решението на ответника от 9 май 2018 г. за приемане на списъка на подлежащите на прекласиране за 2017 г. срочно наети служители, в който името на жалбоподателя не е включено,
               
            
                  —
               
               
                  ако е необходимо, да отмени и решението на FRA, получено от жалбоподателя на 5 октомври 2018 г., с което е отхвърлена жалбата, подадена от него по административен ред срещу посоченото по-горе решение,
               
            
                  —
               
               
                  да присъди обезщетение на жалбоподателя за претърпените от него имуществени вреди,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага три основания.
      
                  1.
               
               
                  Първо — нарушение на член 54 от Условията за работа на другите служители на Европейския съюз (наричани по-нататък „УРДС“), на член 30 от приложение XIII към Правилника за длъжностните лица и на член 3 от Решение № 2016/01 на изпълнителния съвет на FRA за приемане на общи разпоредби за прилагане на член 54 от УРДС.
               
            
                  2.
               
               
                  Второ — нарушение на правото на добра администрация, закрепено в член 41 от Хартата на основните права на Европейския съюз.
               
            
                  3.
               
               
                  Трето — нарушение на принципа на правна сигурност и на принципа на защита на оправданите правни очаквания.